ועדת הפנים והגנת הסביבה, כנסת 25, פרוטוקול מספר 148, 2023-11-29 00:00

יעקב אשר: בוקר טוב לכולם

יעקב אשר:  אני פותח את ישיבת הוועדה

יעקב אשר:  על סדר-היום הצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד-2023, מ/1681

יעקב אשר:  הכנה לקריאה שנייה ושלישית

יעקב אשר:       אני רוצה קודם כול להציע להצבעה את פיצול סעיף 6 שעוסק בנושא של תקומה, שהוא לא יידון עכשיו, ואנחנו נוכל להצביע על שני הסעיפים האחרים, שאחד מהם הוא הנושא של הממ"דים והשני הוא הנושא של השלט

יעקב אשר:  אז קודם כול, ברשותכם, אני אעלה להצבעה – מי בעד פיצול סעיף 6? מי נגד? אין מתנגדים

יעקב אשר:  מי נמנע? אין נמנעים

יעקב אשר: בעד – 3 

יעקב אשר: נמנעים – 0 

יעקב אשר: הפיצול אושר

יעקב אשר:       אגב, בשביל סדר-היום כדי שידעו: בנושא הזה של תקומה, אני מקווה מאוד שעד תחילת-אמצע שבוע הבא נוכל לסיים אותו גם כן, כדי לתת את האפשרות לממשלה לענייני תקומה להתקדם לפתרונות הזמניים, פתרונות זמניים-קבע וכולי

יעקב אשר:  אנחנו נמצאים בתוך דיונים בעניין הזה, ואנחנו מקווים שעד אמצע שבוע הבא אנחנו נוכל לברך על המוגמר, בעניין הזה

יעקב אשר:       עכשיו, אני חוזר לנושאים שאנחנו דיברנו עליהם בדיונים שעשינו כאן בוועדה, ואפשר לומר, אני שומע את זה הרבה שאומרים, אמנם יהלל זר ולא פיך, אבל אני חושב שהוועדה לקחה על עצמה להיות איזשהו D9 בנושא של הבירוקרטיה והפרוצדורות בכל מה שנוגע כרגע לחדרים הממוגנים, לממ"דים, למרחבים מוגנים, שיפורי מיגון וכולי

יעקב אשר:  הוועדה עוסקת רוב זמנה במלחמה בבירוקרטיה על מנת להוריד עוד חסם ועוד חסם ועוד חסם

יעקב אשר:       נעשית פה עבודת צוות מצוינת מול נציגי הממשלה, נציגי מטה התכנון, מינהל התכנון, וכל הצוותים של משרד הפנים

יעקב אשר:  אני חושב שהמלחמה באמת הכניסה אותנו למצב של הבנה שחלק גדול, אני כל הזמן מנסה לחשוב מה היה קורה אם לא הייתה פורמת מלחמה – אם היינו מקדמים את הדברים האלה ונותנים את האפשרויות לאזרחים לממש כמה שיותר בקלות את הנושא של בניית חדרים מוגנים

יעקב אשר:  אולי כמה מאות מיליוני שקלים

יעקב אשר:  הרי, אוהבים פה כל היום לעשות בדיקה אם הממשלה מבזבזת כסף או לא מבזבזת כסף

יעקב אשר:  אז לחשוב כמה מאות מיליוני שקלים יכלנו לחסוך בפינויים באזורים מסוימים אם היה ממ"דים בכל בית

יעקב אשר:  רק ניקח את אשקלון ומקומות נוספים

יעקב אשר:  ולכן, אני רואה בעניין הזה דבר מאוד-מאוד חשוב

יעקב אשר:  אנחנו בעצם תוקפים את העניין בו זמנית

יעקב אשר:  גם הוועדה, גם מטה התכנון ומינהל התכנון, בשלושה מהלכים – מהלכים של חקיקה, מהלכים של תקנות ומהלכים של תמ"א

יעקב אשר:  של שינוי התמ"א

יעקב אשר:  מה אמרת השלישי?     

נתן אלנתן: יש גם צווים שאנחנו משתמשים בהם

יעקב אשר: אוקיי

יעקב אשר:  תקנות וצווים

נתן אלנתן: חקיקת משנה, כן

יעקב אשר: וחקיקת משנה

יעקב אשר:  להלן חקיקת משנה

יעקב אשר:       הדבר השלישי זה השינוי של התמ"א וההתאמה שלה גם לאור דברים שנאמרו כאן ועלו כאן בוועדה

יעקב אשר:  כמובן, אנינו פוגעים בשיקול הדעת של המועצה הארצית בבואה לדון ובבואה לבחון את ההתנגדויות השונות ואת הערות הציבור והכל, אבל אני חושב שגם מבחינה משפטית, אדוני היועץ המשפטי, גם אנחנו נקראים להערות הציבור

יעקב אשר:  ואני חושב שכמו שאנחנו עשינו כאן בוועדה – לא, לא, אל תענו לי – מה שעשינו כאן בוועדה זה באמת לשלב את הדברים ביחד

יעקב אשר:  כי יש הרבה מאוד דברים שאתם תוכלו לעשות בהחלטות שלכם אחרי שאנחנו שינינו את החקיקה בחלקים שלנו

יעקב אשר:  ובמקום להיכנס באמת להסבר על העניין הזה, אני יכול לומר דבר אחד – אנחנו נמשיך הלאה, נגרום לכך, קודם כול הרחבנו ועשינו בנושא של הפטור מהיתר

יעקב אשר:  הכנסנו גם בתי ספר וגני ילדים

יעקב אשר:  זה יורחב גם בהמשך, גם בפטור, זה יורחב למבני חינוך נוספים עם התניות

נתן אלנתן: מוסדות ציבור

יעקב אשר: מוסדות ציבור נוספים

יעקב אשר:  מועדוני נוער

נתן אלנתן: עובדים על זה עכשיו

יעקב אשר: עובדים על זה

יעקב אשר:  ואני מקווה שבשבועות הקרובים מאוד

נתן אלנתן: נקווה ששבוע הבא

יעקב אשר: שבוע הבא זה כבר יעבור

יעקב אשר:  שזה דבר אחד מאוד-מאוד חשוב

יעקב אשר:  אגב, אותה הגדרה תהיה גם ברישוי המקוצר, לגבי הנושא של הרחבה

נתן אלנתן: הרישוי המקוצר, במסגרת תמ"א 40, כבר יחול על כל מוסדות הציבור

נתן אלנתן:  בתמ"א 40 אין הפרדה - - -     

תומר רוזנר: בתקנות כרגע יש

יעקב אשר: כן, בתקנות כרגע זה רק גני ילדים ובתי ספר

נתן אלנתן: לא, הצו של הפטור

נתן אלנתן:  אני מדבר לגבי הפטור, כן

תומר רוזנר: ברישוי המקוצר

נתן אלנתן: ברישוי המקוצר של תמ"א 40, חל על הכל

נתן אלנתן:  על כל מוסדות הציבור

תומר רוזנר: לא

תומר רוזנר:  יש תקנות רישוי מקוצר

תומר רוזנר:  אוקיי? תקנות רישוי מקוצר כרגע לא חלות, חלות רק על דירות מגורים

תומר רוזנר:  אחת ההסכמות שהיו כאן - - -      

יעקב אשר: שירחיבו את זה

תומר רוזנר: תקנות רישוי מקוצר כך - - -     

נתן אלנתן: אה, באופן כללי, כן, בסדר

יוסף עטאונה: סליחה, כשאתם מדברים על מוסדות חינוך זה תלוי גם תוכניות?     

נתן אלנתן: כן

יעקב אשר: כרגע, הכל זה תלוי תוכניות

יוסף עטאונה: הכל תלוי תוכניות?     

יעקב אשר: כרגע

יוסף עטאונה: אוקיי

יעקב אשר: אז זה נושא אחד שהוא חשוב מאוד

יעקב אשר:  וכבר ראינו, בעקבות הפעילות של הוועדה מול נציגי הממשלה, ראינו כבר הודעות של הרבה מאוד רשויות מקומיות שהולכות לבנייה של ממ"דים בגני ילדים ובתי ספר

יעקב אשר:  שוב, זה דבר שאנחנו מסתכלים עליו כאילו זה פרוצדורות

יעקב אשר:  זה לא פרוצדורות

יעקב אשר:  זה אומר שאנחנו יכולים להיכנס גם במצבי חירום לשגרת חירום שבה בתי ספר לומדים וגני ילדים לומדים, והורים יכולים לצאת לעבודה

יעקב אשר:  לא לדבר על כאלה שבמשרות חיוניות וכולי

יעקב אשר:  ילדים יכולים במקום לשבת בבית מול המחשב לשבת וללמוד

יעקב אשר:  אני חושב שהדברים האלה הם חשובים מאוד

יעקב אשר:  דבר נוסף, אני חושב שהוא בשורה גדולה - - -      

יוסף עטאונה: אבל כנראה שחשובים לחלק ולחלק לא

יוסף עטאונה:  יש בתי ספר שלמים, שנייה, 40,000 תלמידים שאין להם מיגון

יעקב אשר: אני אתן לך לדבר

יעקב אשר:  תן לי רגע

יוסף עטאונה: בית ספר אל אמל, חודש וחצי עד היום לא חזרו ללימודים

יעקב אשר: יוסף, אבל לא נכנסים לדברי יושב-הראש בפתיחה

יעקב אשר:  אחר כך אני אתן לך לדבר, לך ולחברי הכנסת הנוספים

יוסף עטאונה: אי אפשר להתאפק, תאמין לי

יעקב אשר: אני יודע

יוסף עטאונה: אי אפשר

יעקב אשר: אבל אני מבקש ממך, כי אני רוצה לסכם כרגע את הדברים שאנחנו השגנו במהלך הדיונים הללו

יעקב אשר:       דבר נוסף חשוב מאוד הוא שהתחלנו תהליך, ושוב, הוא תלוי בחלקו גם בהמשך בתמ"א ובתקנות, הנושא הזה של, ופה אני צריך לשבח את חבר הוועדה, ארז מלול, שעל סמך גם הצעת חוק שלו שעוד הייתה לפני המלחמה, איך אומרים? לפעמים חכם עדיף מנביא – אז הצעת החוק הזאת משתלבת כאן לא בצורה של חקיקה פרטית אלא באמת בצורה של התיקונים

יעקב אשר:       הכנסנו את הנושא הזה של הוספת עד 3 מטר נטו לממ"דים, והכללה של חלקים רטובים בתוך הממ"ד

יעקב אשר:  דהיינו שירותים ומים וכולי

יעקב אשר:  לאור הלקחים שראינו

יעקב אשר:  לדעתי זאת תהיה מהפכה גדולה מאוד שייעשה בה שימוש רחב מאוד

יעקב אשר:  קודם כול, זה יכניס את זה גם לסטנדרט בבניינים חדשים

יעקב אשר:  ויותר מזה, וזה בעצם חלק ממה שעשינו ועוד לא השלמנו, ואתם תכף תגידו את ההשלמה שלכם בזה

יעקב אשר:  זה בתמ"א או בתקנות? בתמ"א

יעקב אשר:  שזה יהיה גם בבנייה של תוספת, גם במה שקשור לפטור, שזה כרגע נכנס כבר לתוקף

יעקב אשר:  וגם במה שקשור להליך מקוצר

יעקב אשר:  ופה אני אשמח להגיד לפרוטוקול, נתן – מתי תבוא ההשלמה של ההחלטה שלכם כדי שהדבר הזה יצא לפועל באופן מלא? רק תגיד לי

יעקב אשר:  אה, אתה תסכם אחר כך?     

נתן אלנתן: תסיים ואז אני אגיד את הדברים

יעקב אשר: אוקיי, אוקיי

יעקב אשר:  עוד מהפכה לא קטנה, ואני מקווה לאמץ אותה גם הלאה בהמשך הדרך, זה כל הנושא של הגורמים המאשרים

יעקב אשר:  אני חושב שפעם ראשונה בתולדות מדינת ישראל, אפשר לומר, אדוני היועץ המשפטי?     

תומר רוזנר: נכון להיום כן, כי זה אמנם מונח על שולחן הוועדה בחוק המטרו, אבל עדיין לא אושר

יעקב אשר: כן

יעקב אשר:  כן, אבל הבעיה שמישהו דאג לזה שזה יהיה רק במטרו, והיום אנחנו דואגים לזה לא רק למטרו אלא גם לדברים אחרים, לאזרחים אחרים

יעקב אשר:  שזה בעצם מדבר על כך שהגורמים המאשרים, שקודם כול אנחנו נדע לטייב מה זה נקרא, איזה נושאים גורמים מאשרים יכולים לאשר או לא לאשר, איזה דברים מהנדסי הרשויות צריכים לקבל מהם

יעקב אשר:  כי יש הרבה מאוד בפרקטיקה הקיימת, הרבה מאוד דברים שבגלל שלייקס כאלה ואחרים שרשות מקומית באה ואומרת "רגע, תביא לי אישור, תביא לי זה"

יעקב אשר:  קבענו כאן דבר שאומר שגורם מאשר, תוך 15 יום קלנדריים, אם יש לו הערה ויש לו בעיה, אז הוא יציף אותה ויציג אותה

יעקב אשר:  לא הצגת? לא הצפת? לא התנגדת? – זה נראה כאישור וההיתר ירוץ קדימה, לא יתעכב

יעקב אשר:  זה קיצור גדול

יעקב אשר:  לדעתי זה גם דבר שנלמד לעשות אותו בדברים האלה, ונוכל להרחיב אותו, בעזרת השם, גם בשביל לפתור את מצוקת הדיור הכללית במדינת ישראל בעניין הזה

יעקב אשר:      כמובן שאנחנו צריכים פה שיתוף פעולה

יעקב אשר:  יש שיתוף פעולה גם מול הרשויות המקומיות, גם מול השלטון המקומי

יעקב אשר:  גם אם היו לנו ויכוחים כאלה ואחרים על נקודות כאלה ואחרות

יעקב אשר:  אבל בסופו של דבר אני חושב שהדברים האלה הם נכונים, וזה יבוא וישתלב לנו גם בעתיד עם רישוי עצמי ודברים נוספים, שהמטרה שלנו היא פשוט לשמן את גלגלי הבירוקרטיה הזאת

יעקב אשר:  שהרכבות יעבדו, שמינהל התכנון יעבוד, שאפשר יהיה להוציא היתרים

יעקב אשר:  בוודאי במה שקשור כרגע לממ"דים וגם בדברים אחרים

יעקב אשר:  החוק נותן סמכויות רבות לשר הפנים להכניס למסלולים של פטור או היתר מקוצר

יעקב אשר:  הקלנו מאוד-מאוד בבירוקרטיות כאן

יעקב אשר:  הרבה מאוד ששר הפנים יוכל לקבוע מה תוקע ומה לא תוקע

יעקב אשר:  אני מבקש מאוד, ואני מבין, בני, החלקים האלה של הסמכויות, של התקנות האלה של שר הפנים

בנימין ארדיטי: אנחנו מבקשים שלושה חודשים

בנימין ארדיטי:  נדבר על זה

יעקב אשר: אוקיי, אז אני מבקש בסיכום שתגידו את זה

יעקב אשר:  אני הייתי שמח אם זה יהיה חודשיים, אבל אני אחכה לתשובה שלכם

יעקב אשר:  אבל אני רוצה להיות בטוח שזה יהיה

יעקב אשר:  כי אנחנו בונים פה איזשהו מבנה שחלק גדול ממנו אנחנו עושים היום בהצבעה שלנו וחלק גדול מאוד ייעשה אחר כך על ידכם, על ידי שר הפנים

יעקב אשר:  ולכן, כשכל המבנה יעמוד ביחד העסק הזה ירוץ, וזה חשוב מאוד

יעקב אשר:       הרחבת הפטור לבתי ספר וגני ילדים – על זה דיברנו

יעקב אשר:  והמשך מבני ציבור

יעקב אשר:  השתמשנו פה גם, הורדנו מצד אחד את הלחץ של סעיף 197, שלא יהיה חסם לבנייה

יעקב אשר:  סעיף 197 זה סעיף פיצויים, אז שלא יהיה חסם לבנייה של ממ"דים

יעקב אשר:  ומצד שני גם, שלא יהיה שיצרנו אותו בצורה אחרת מההסכמות שהגענו אליהן, שלא תהיה אפשרות, איך נקרא לזה? לגורמים או לרשויות

תומר רוזנר: ועדות מקומיות

יעקב אשר: לא, ביקשתי שתיתן לי שם אחר

יעקב אשר:  גורמים שונים – שלא יהיה מצב שבו - - -     

שלום זינגר: על איזה הסכמות אדוני מדבר?     

יעקב אשר: אין הסכמות

שלום זינגר: לא, אדוני אמר "הגענו להסכמות"

יעקב אשר: לא

יעקב אשר:  מבחינתי הסכמה זה - - -     

שלום זינגר: תגיד, אדוני, "החלטנו, אנחנו חושבים שזה נורא חכם ואנחנו החלטנו ככה"

יעקב אשר: מבחינתי הסכמה זה כשאתה לא מגיע לישיבה מסוימת, אז זה הסכמה

יעקב אשר:  זאת אומרת, מירה אומרת

משה סולומון: אני הבעתי התנגדות

שלום זינגר: אני אשמח להגיע

יעקב אשר: או, הסתבכתי

משה סולומון: לא, לא

משה סולומון:  אני הבעתי התנגדות

משה סולומון:  אני הייתי בישיבה והתנגדתי

יעקב אשר: אני יודע

יעקב אשר:  אני יודע

יעקב אשר:  אני יודע

ארז מלול: שיפטרו אותם, יושב-הראש

יעקב אשר: אוקיי, אז השתמשנו בזה לשני הצדדים, כדי שלא יהיה מצב שיהיו דרישות כאלה ואחרות שיסכלו בסופו של דבר מטעמים כאלה ואחרים

יעקב אשר:  למרות שייאמר לשבחם של מינהל התכנון ומטה התכנון שנתנו במיוחד בתמ"א את האפשרויות לוועדה לטייב את המיקום ולטייב את הדברים ולא בכל מקרה ומקרה

יעקב אשר:       הנחיות מרחביות – גם כאן אנחנו מחכים לתקנות של שר הפנים של מה זה הנחיות מרחביות שיחייבו, מה מותר ומה אסור, עם פירוט נורא-נורא מדויק

יעקב אשר:  כי היום זה "הנחיות" ואז הבירוקרטיה חוגגת

יעקב אשר:  ונושא אחרון שאני זוכר, אלא אם כן תזכירו לי עוד, שהוא משמעותי מאוד – פטור מהיטל השבחה גם על מכר ובכל הנושא שקשור לממ"דים ולשיפורי מיגון

יעקב אשר:  אני חושב שכל הדברים האלה ביחד, שכחתי משהו, אדוני היועץ המשפטי?     

רעות בינג: גם על ה-3 מטר

יעקב אשר: על 3 מטר אמרתי בהתחלה

יעקב אשר:  אה, שהפטור מהיתר יהיה גם על ה-3 מטר, יחול אותו דבר

יעקב אשר:  ממ"ד הוא ממ"ד הוא ממ"ד

יעקב אשר:  הוא יהיה יותר גדול והוא יהיה ממ"ד

יעקב אשר:  מה? כן, כן

יעקב אשר:  ההגדרה היא עד 7

רעות בינג: 7 ו-9

יעקב אשר: 7 ו-9

ארז מלול: בשלב ראשון

יעקב אשר: 7 ו-9

נתן אלנתן: השלב השני זה אם פיקוד העורף יחליט שצריך לעשות את כל המדינה, אז הוא יעשה

ארז מלול: זה המשפט לשלום

שלום זינגר: לא, אבל זה לא לוקח את היטל ההשבחה, מצידי תפטור מחר את ההשבחה

יעקב אשר: לא, זה בסדר גמור

יעקב אשר:  אחרי שגמרתי לומר את כל הדברים האלו, אני חושב, חברי הוועדה, שעשינו דבר חשוב וגדול

יעקב אשר:  קיצרנו באופן משמעותי את התהליכים, טייבנו אותם

יעקב אשר:  אנחנו מחכים להשלמות של התקנות ושל התמ"א

יעקב אשר:  אבל זה יבוא, כי אנחנו נעקוב אחרי הדברים

יעקב אשר:  ולכן אני חושב שאני בהחלט יכול להביט אחורה ולהסתכל על הדבר הזה בסיפוק רב

יעקב אשר:  אני מבקש מנתן את הסיכום שלך לעניין, והתייחסות ללוחות הזמנים שדיברנו פה

נתן אלנתן: אוקיי, תודה אדוני יושב-הראש

נתן אלנתן:  אני רוצה קודם כול בתחילת הדברים לציין את שיתוף הפעולה הפורה והמיוחד בין הוועדה לבין מטה התכנון ומינהל התכנון

נתן אלנתן:  באמת מצאנו אוזן קשבת לכל העניינים שקשורים לנושא המלחמה בפרט, ובכלל באופן כללי בכל הנושא שקשור לתכנון ובנייה

נתן אלנתן:  אני רק רוצה לציין שכל החוק הזה של חוק הממ"דים, הוא הגיע אחרי שכבר התחלנו את התמ"א ותוך כדי ההערות הבנו את הבעיה שיש לנו עם כל הנושא של 197 שהרשויות הציפו, ומייד הבנו שאנחנו נמצאים באירוע, ומייד פנינו בהצעת חוק

יעקב אשר: דיונים שהיו פה

נתן אלנתן: הצעת חוק שתוך כדי התהליך נכנסה, עם ה-106ב, והכל ביחד

נתן אלנתן:  ואנחנו מצליחים תוך חודש וחצי לאשר תמ"א, שבעזרת השם אנחנו מחר נביא אותה לאישור

נתן אלנתן:  תוך חודש וחצי תמ"א שגם עברה תיקוני חקיקה וגם 106ב, שזה משהו שאין לו אח ורע מאז קום המדינה

נתן אלנתן:  אבל זה בגלל מצב החירום מצד אחד, ושיתוף הפעולה הפורה שיש עם הוועדה

נתן אלנתן:  ועל זה אני מודה ליושב-הראש

נתן אלנתן:  לגבי הנושאים שאנחנו צריכים לעשות, אז כמו שאמרתי לגבי תיקוני התמ"א שאנחנו צריכים לעשות, אנחנו נעשה עוד תיקון לתמ"א מייד אחרי אישור שלה

נתן אלנתן:  כי אנחנו לא רוצים לעכב

נתן אלנתן:  כי כולם באמת לזה

נתן אלנתן:  לתמ"א יש משמעויות מאוד-מאוד גדולות לעניין הפטורים

יעקב אשר: אישור שאמור להיות מחר?     

נתן אלנתן: כן

נתן אלנתן:  התמ"א המקורית, מאושרת, בעזרת השם, מחר

נתן אלנתן:  ויש דברים נוספים שעלו תוך כדי, כמו שיושב-הראש הזכיר

נתן אלנתן:  ויש גם עוד דברים נוספים שאנחנו גם גילינו אותם תוך כדי ולא רצינו לעכב, כי בסופו של דבר, אנחנו מדברים על דברים שהם יחסית קטנים לעומת הרוב

נתן אלנתן:  כי בתמ"א הזאת פתרנו את הבעיה של 90% מהמקרים

נתן אלנתן:  פתרנו במה שהיה לפתור

נתן אלנתן:  יש עוד דברים שצריך לפתור אותם, אבל לא רצינו שכל ה-90% יתעכבו בגלל ה-10% האלה

נתן אלנתן:  או אולי אפילו פחות מ-10%

נתן אלנתן:  כמה שיש

נתן אלנתן:  לכן, אנחנו נאשר את התמ"א, ואנחנו נעשה באותו קצב כך שתוך חודש וחצי נאשר תמ"א נוספת, אני מקווה

נתן אלנתן:  אבל אני אשתדל אפילו לקצר עד כמה שאפשר

נתן אלנתן:  זאת אומרת, זה דברים שלא תלויים בי כי יש פה תהליכים שצריך לעבור אותם, אבל אנחנו נשתדל לעשות את זה כמה שיותר קצר

יעקב אשר: שבהם ייכללו כל המרכיבים

נתן אלנתן: כמובן שכל המרכיבים שהזכרת, כמובן בכפוף לדיונים והצבעות והחלטה של מליאת המועצה הארצית

תומר רוזנר: ממשלה

נתן אלנתן: לא, ממשלה לא צריך

נתן אלנתן:  אה, בסוף, הממשלה

נתן אלנתן:  גם התוכנית הזאת צריכה, בסופו של דבר, להגיע לממשלה, כן

ארז מלול: למרות שזה רק תיקון?     

נתן אלנתן: לא

נתן אלנתן:  גם זאת צריכה להגיע לממשלה

יעקב אשר: טוב, יהיה לי איפה להחזיק את הממשלה אחר כך

ארז מלול: אני יודע, זה ביום ראשון מגיע

נתן אלנתן: התמ"א הזאת, אנחנו נביא אותה, בעזרת השם, כבר ביום ראשון

נתן אלנתן:  אולי אפילו לפני כן, אם נצליח

נתן אלנתן:  לגבי הנושא של התקנות, אז אני עושה הבחנה – חוץ מהתקנות שקשורות לנושא הזה של האישורים, שזה תקנות מורכבות וצריך שלושה חודשים, את שאר התקנות אנחנו נעשה תוך חודש

נתן אלנתן:  אני אומר שחוץ מהתקנות של האישורים, שזה קצת מורכב וזה ייקח - - -     

תומר רוזנר: הגורמים המאשרים, אתה מתכוון

נתן אלנתן: הגורמים המאשרים וכל זה – אז זה ייקח לנו כשלושה חודשים

נתן אלנתן:  אנחנו נעשה את זה תוך שלושה חודשים

נתן אלנתן:  את שאר התקנות אנחנו נעשה תוך חודש, נסיים אותן בעזרת השם

תומר רוזנר: תקנות וצווים

נתן אלנתן: בעזרת השם

נתן אלנתן:  ומה נשאר לנו עוד? עוד דבר אחד

נתן אלנתן:  היה עוד משהו

יעקב אשר: ארז, תמשיך מפה

יעקב אשר:      [היו"ר ארז מלול]     

תומר רוזנר: התקנות והצווים, אתה מתכוון, כן? הרחבת הצווים למוסדות ציבור נוספים

נתן אלנתן: מוסדות הציבור הנוספים, אני מקווה מאוד שזה יגיע ביום שלישי הבא למועצה

נתן אלנתן:  עובדים על זה, פשוט אנחנו תלויים בפיקוד העורף גם

נתן אלנתן:  אצלנו גמרו את העבודה אבל פיקוד העורף צריך גם לאשר

נתן אלנתן:  לכל סוג של מבנה יש כללים אחרים ומפרטים אחרים, וצריך לאשר את כולם

נתן אלנתן:  ולכן זה קצת לוקח יותר זמן

נתן אלנתן:  זה לא משהו מוגדר

נתן אלנתן:  דין מרכז קהילתי אינו דין קופת חולים, לבית כנסת ולמועדון נוער

נתן אלנתן:  כל אחד צריך את האישור שלו

נתן אלנתן:  ופיקוד העורף בודק, וגם פיקוד העורף עושים דברים אחרים

נתן אלנתן:  הם לא עובדים רק על זה

נתן אלנתן:  לכן זה טיפה לקח זמן

נתן אלנתן:  אני מקווה שביום שלישי הבא נביא גם את הדבר הזה

נתן אלנתן:  תודה רבה

ארז מלול: יופי, תודה רבה

תומר רוזנר: אנחנו נעבור עכשיו על החקיקה

ארז מלול: רגע, להצבעה? לא

תומר רוזנר: לא, לא

תומר רוזנר:  לחקיקה, להקראה

ארז מלול: להקראה? רגע, אולי חברי הכנסת ידברו לפני

ארז מלול:  בואו, נכבד את חברי הכנסת לפני ההקראה

ארז מלול:  כן, בבקשה, חבר הכנסת יוסף עטאונה

יוסף עטאונה: אוקיי, אני מאמין שתמיד התכלית של חקיקה ושינוי בחקיקה הוא לשרת את כלל הציבור

יוסף עטאונה:  וכשבאים לחקיקה ומתקנים אותה, במיוחד בעת קשה זו, צריך שהתיקון יתייחס לכל האוכלוסיות

יוסף עטאונה:  לצערי הרב, מתחילת העלאת הנושא, החל בקריאה ראשונה גם במליאה, וגם בוועדות, הצגנו הסתייגויות ודרישות ותיקונים

יוסף עטאונה:  גם אני כחבר כנסת וגם גורמי מקצוע, במיוחד מארגונים ועמותות שפועלים בנגב בכפרים הלא מוכרים, והצענו תיקונים שכל התיקון בנושא המיגון גם יחול על הכפרים הלא מוכרים בנגב

ארז מלול: זה מעניין

ארז מלול:  הוא מעלה נושא מאוד רגיש

יוסף עטאונה: אני רוצה להקריא לכם

יוסף עטאונה:  נתן, תקשיב

יוסף עטאונה:  מאלכ אל גורען, ג'אווד אל גורען, אמין אל גורען, פאיזה אבו סבייח, מאי אבו סבייח ויזן אבו ג'אמע

יוסף עטאונה:  מתוכם 4 ילדים, שתי נשים, שנהרגו מנפילות טילים בחודש הראשון למלחמה

יוסף עטאונה:  ולכן, מבחן התוצאה, כשבאים לתקן חוק, הוא צריך לתת מענה לאנשים הכי פגיעים במלחמה הזו

יוסף עטאונה:  ומבחן התוצאה מראה בבירור שהאנשים האלה, השמות שהקראתי הופקרו על ידי מדינת ישראל במשך שנים רבות

יוסף עטאונה:  וכשבאים לתקן עכשיו את התיקון הזה מפקירים את הקהילה שלהם

יוסף עטאונה:  אתם מפקירים בהחלטה, בתיקון שמביאים אותו, בלי לקבל את ההסתייגויות שלנו ואת ההסתייגויות של אנשי התכנון שהוגשו גם לוועדה הארצית

יוסף עטאונה:  אתם גם התעלמת מההערות של הוועדה המחוזית בבאר שבע שאמרה בצורה ברורה, והייתה החלטה שהיישובים האלה חייבים לקבל מענה בשינוי התמ"א

יוסף עטאונה:  ומשום מה ממשיכים להתעלם

יוסף עטאונה:  הדם שלהם צועק

יוסף עטאונה:  אי אפשר להעביר חוק כזה

יוסף עטאונה:       אי אפשר להצביע על תיקון כזה ש-120,000 מופקרים

יוסף עטאונה:  ועוד פעם, ראינו בכל החודש וחצי

יוסף עטאונה:  ואתה יכול לבדוק גם עם משרד הביטחון, גם עם פיקוד העורף

יוסף עטאונה:  אזרחים שנהרגו מטילים, בכפרים הלא מוכרים בנגב נהרגו יותר מכל המקומות האחרים בארץ

יוסף עטאונה:  נורו כ-100,000 טילים, אבל אנשים לא נפגעים, וטוב שלא נפגעו, כי יש מיגון

יוסף עטאונה:  אבל כשהטילים נופלים על כפרים לא מוכרים, אין סנטימטר אחד של מיגון

ארז מלול: לא, לא

ארז מלול:  אני אתקן אותך: גם בנתיבות נפגעו

יוסף עטאונה: לא, לא, לא

יוסף עטאונה:  לא נהרגו מטילים

ארז מלול: נהרגו

ארז מלול:  נהרגו

יוסף עטאונה: שנייה

יוסף עטאונה:  בנגב נהרגו ערבים, בדואים - - -     

ארז מלול: כל הציבור

יוסף עטאונה: שנייה, לא, אני מדייק במספרים

יוסף עטאונה:  לפחות אל תתווכחו איתי במספרים

יוסף עטאונה:  נהרגו מטילים 6 אזרחים ערבים בדואים בנגב

יוסף עטאונה:  השישה האלה הם יותר מכל האזרחים האחרים שנפגעו מטילים במדינה

יוסף עטאונה:  את הנתון הזה אפשר לבדוק

יוסף עטאונה:  אני לא מביא מספרים בעלמא

יוסף עטאונה:  אני מביא את השמות

יוסף עטאונה:  כל מי שנפגע מטילים ידוע

יוסף עטאונה:  ולכן, המבחן צריך להיות התיקון

יוסף עטאונה:  לא הסטטוטוריקה

יוסף עטאונה:  זה חיי אדם

יוסף עטאונה:  חיי אדם קודמים לכל תוכנית וסטטוטוריקה

ארז מלול: תודה רבה

יוסף עטאונה: ולכן, כשבאים ומעבירים תיקון כזה בלי לתת מענה, אתם, אנחנו, גם בוועדה וגם במליאה שהולכים להצביע, אנחנו ממשיכים להפקיר את הדם והביטחון של 120,000 ערבים בדואים

ארז מלול: תודה רבה

ארז מלול:  תודה רבה

יוסף עטאונה: יש אפשרות להכיל אותם

יוסף עטאונה:  יש את הסמכות לשר

יוסף עטאונה:  וזה קורה במשמרת שלו

יוסף עטאונה:  זה קורה במשמרת שלו

יוסף עטאונה:  יש לו את כל הסמכות כן להחיל את זה על הכפרים הלא מוכרים בנגב

יוסף עטאונה:  לא יכול להיות, יושב-הראש יעקב אשר מדבר על תיקון במיגון למוסדות חינוך – כל מוסדות החינוך בחברה הערבית הבדואית בנגב ללא מיגון

יוסף עטאונה:  אלפי תלמידים יותר מחודש, חודש וחצי, לא לומדים

יוסף עטאונה:  ובאים ומקדמים תיקון כזה בשביל להקל על מיגון, ודווקא לאנשים שצריכים את המיגון אף אחד לא נותן מענה

יוסף עטאונה:       יש משהו שלא מסתדר

יוסף עטאונה:  אני רוצה להיות מאופק ולא להגיד את הדברים

יוסף עטאונה:  כי גם בשנה האחרונה, על מה דיברו? על ישראל הראשונה, על ישראל השנייה

יוסף עטאונה:  כבוד יושב-הראש, כן, כן, יש את ישראל השקופה שנמצאת בנגב, שאף אחד לא רואה אותם

יוסף עטאונה:  נתן, הגיע הזמן לראות אותם

יוסף עטאונה:  ויחד אפשר, אפשר, אפשר להציע פתרונות ולהציל חיי אדם

יוסף עטאונה:  לאנשים האלה מגיע גם בתכנון, במינהל התכנון, שתראו אותם, ולהסדיר את הנוכחות שלהם בכפרים שלהם

יוסף עטאונה:  וזה אפשרי

יוסף עטאונה:  תודה

ארז מלול: תודה רבה

ארז מלול:  נאור, אתה רוצה להגיד משהו?      

יוסף עטאונה: אני אשמח לתגובה של נתן

יוסף עטאונה:  אני אשמח

ארז מלול: רגע, רגע

ארז מלול:  קודם תדבר ואחרי זה הוא יגיב

ארז מלול:  אולי גם לך יהיה, אז שיגיב לכולם ביחד ולא בטיפין-טיפין

נאור שירי: בסדר, לא, אין לי הערות לגבי הסעיף הספציפי הזה

נאור שירי:  אני רוצה לחזור ולהעיר לגבי סעיף 266ו, שדובר עליו בפעם הקודמת

נאור שירי:  אני מבין שלא חלה התקדמות בסוגייה שהתקדמה

נתן אלנתן: לא, יהיו דיונים

נאור שירי: אני מבין

נאור שירי:  התיקון הזה הוא מאוד חשוב מאחר והוא מאפשר למנהלת התקומה ולכם את כל הכלים, את כל מנעד הכלים להציע פתרונות למפונים שכרגע לא יכולים לחזור לבתים שלהם

נאור שירי:  ולכן אנחנו נמצאים פה ואנחנו נקדם אותו כי זה מה שצריך

נאור שירי:  אבל אני אומר לכם, גם לאנשי מינהל התכנון וגם לך, ראש מטה התכנון הלאומי – אנחנו צריכים לוודא שהאנשים שמגיעים לפתרונות החדשים יגיעו לסביבה בריאה, נטולת סיכונים, שלא מסכנת אותם, את המארג האקולוגי ואת בריאות הציבור

נאור שירי:       וזה אומר התייחסות לשלוש סוגיות שאני מבין שלא חלה בהם התקדמות משבוע שעבר

נאור שירי:  הדבר הראשון זה להכליל את הנושא של היערות כחלק מהשטחים המוגנים לפי פרק השטחים המוגנים בתמ"א 1, שכוללת גם שמורות טבע, גם גנים לאומיים וגם יערות

נאור שירי:  אי אפשר לבצע את ההפרדה

נאור שירי:  ההפרדה היא מלאכותית

נאור שירי:  היא יוצרת שוני נורמטיבי בין השטחים האלה, למרות שהוא לא קיים בחקיקה עד היום

נאור שירי:      הדבר השני הוא לתת איזשהו מעמד לחוות דעת של המשרד להגנת הסביבה, כי הוא זה שאמון על שמירה על בריאות הציבור ועל הסביבה

נאור שירי:  והדבר השלישי זה להכניס בתוך החקיקה את מה שאתם עושים

נאור שירי:  את התכנון, תוך מזעור הנזקים הסביבתיים

נאור שירי:  זה דבר שאתם ממילא עושים, אז בואו נגדיר את זה בחקיקה, כדי לוודא שזה יהיה האור שאל מולו אתם עובדים

נאור שירי:  ושוב, אני חושב שהתיקון הזה הוא חשוב, הוא נכון, הוא נדרש

נאור שירי:  התיקון הכללי, שיאפשר פתרונות

נאור שירי:  רק שימו לב שבקצה יש אנשים שצריכים לחיות בסביבה בריאה, ובהינתן שאנחנו חורגים ופורצים את כללי התכנון והבנייה שמוודאים שהסביבה היא בריאה ונכונה, בעיקר עבור בריאות הציבור – לוודא שזה קורה

נאור שירי:  ואני מפציר בכם, בואו נעשה את זה כמו שצריך

ארז מלול: אנחנו בלחץ של זמן

ארז מלול:  יוראי, אני מתנצל

ארז מלול:  אנחנו בלחץ של זמן בגלל המליאה

ארז מלול:  כי יש עוד מעט מליאה

נתן אלנתן: לגבי הנושא של היישובים הבלתי מוכרים

נתן אלנתן:  קודם כול, אנחנו בתיקון החקיקה שלנו לא עושים הבחנה, אלא אנחנו פועלים על פי החוק כמו שהוא קיים, שאומר שאנחנו נותנים ממ"דים, ועל פי החוק אתה יכול לעשות ממ"ד ליחידת דיור שהיא בהיתר

נתן אלנתן:  יחידת דיור שהיא לא בהיתר, ולא משנה אם זה בית של בדואי, יהודי, ערבי

נתן אלנתן:  זה לא משנה, הוא לא מקבל

נתן אלנתן:  עכשיו, מה שאתה מדבר עליו, ואני מאוד-מאוד מבין אותך, אבל זה משהו שהוא לא נמצא אצלי

נתן אלנתן:  זה לא אני שיכול להחליט על שינוי כל כך קיצוני בתפיסה בחוק התכנון והבנייה

נתן אלנתן:  הדבר הזה, הרי, כל הצעת חוק שאנחנו מביאים עוברת את הממשלה

נתן אלנתן:  הצעת החוק שהבאנו היא הצעת חוק ממשלתית

נתן אלנתן:  הממשלה מאשרת אותה ועל פי זה אנחנו עובדים

נתן אלנתן:  אם הממשלה, צריך לדבר עם השר, עם הממשלה, עם ראש הממשלה

נתן אלנתן:  אם הם יבואו וינחו אותנו - - - אז אני אומר, אם הם יבואו וינחו אותנו

נתן אלנתן:  אני לא יכול על דעת עצמי

ארז מלול: זה מובן לי

נתן אלנתן: אני לא יכול על דעת עצמי לעשות כלום

נתן אלנתן:  אני לא יכול עכשיו לבוא בחוק הזה ולהגיד "תראו, נראה לי שחבר הכנסת הזה צודק ואני רוצה להכניס איזשהו תיקון חקיקה"

נתן אלנתן:  לא, אני נציג הממשלה

נתן אלנתן:  כל מה שאני רוצה להכניס, אני צריך להעביר את זה דרך הממשלה

נתן אלנתן:  ולכן, מה שאני מציע זה שתבוא הממשלה ותנחה אותנו לעשות את זה, ואנחנו נעשה את זה

נתן אלנתן:  כל זמן שלא קיבלנו כזאת הנחייה אני לא יכול לעשות דבר כזה

נתן אלנתן:  זה לא בידיים שלי

ארז מלול: המסר הזה, אבל זה חשוב שהוא מעלה את זה גם פה בוועדה ובכל פלטפורמה שהוא יכול, כי זו באמת בעיה

ארז מלול:  יש פה בעיה

נתן אלנתן: אני לא מתווכח

ארז מלול: זה לא, אי אפשר לטאטא

נתן אלנתן: אני לא מתווכח

ארז מלול: הוא התייחס למוסדות חינוך במגזר הבדואי

ארז מלול:  אה, אתה רוצה להתייחס לזה?     

תומר רוזנר: כן, כן

תומר רוזנר:  אני אומר שבהנחה, למיטב הבנתנו, מוסדות החינוך במגזר הבדואי הוקמו על ידי המדינה או באמצעותה, כך שיש להניח שהם הוקמו כדין

תומר רוזנר:  אני מקווה שהמדינה לא עושה דברים לא חוקיים

תומר רוזנר:  ולכן, אם הם הוקמו כדין, ואת זה צריך לבדוק, חבר הכנסת

תומר רוזנר:  אם המבנים האלה הוקמו כדין אז החוק הזה יחול עליהם

תומר רוזנר:  זאת אומרת, הם יוכלו לבקש את כל ההקלות שהחוק הזה נותן באותם מבנים שהמדינה הקימה

תומר רוזנר:  בהנחה שהם הוקמו כדין

תומר רוזנר:  אני ביקשתי שהדבר הזה ייבדק עם מתכנן מחוז הדרום, אבל לדעתי, יש להניח, זו הנחה חזקה

יוסף עטאונה: אני מדבר על מוסדות חינוך שכן, שהמדינה הקימה

יוסף עטאונה:  הם פועלים גם בפיקוח ומימון המדינה

יוסף עטאונה:  אבל לגבי היתרים, חלק גדול - - -     

תומר רוזנר: שנייה, שנייה

תומר רוזנר:  אני רק רוצה לומר

תומר רוזנר:  מכיוון שפה זה דבר - - -      

ארז מלול: תומר, אני מציע באמת אולי להציע ליושב-הראש לקיים דיון על המוסדות האלה

תומר רוזנר: על מוסדות החינוך

ארז מלול: לבוא לראות

ארז מלול:  תעשו באמת מחקר איפה יש ואיפה אין

תומר רוזנר: זה רעיון מצוין

תומר רוזנר:  שהממ"מ יעשה מחקר ויבדוק

ארז מלול: הממ"מ – איפה יש היתר ואיפה אין היתר

נתן אלנתן: לא, אבל תומר אמר - - -     

יוסף עטאונה: לא, אני עכשיו תוך חמש דקות יכול להציג כמה מהם

נתן אלנתן: אבל תומר אמר דבר נכון

נתן אלנתן:  אם אכן זה נבנה על ידי המדינה, ותינתן חוות דעת שזה מבנה כדין, אז זה נכלל

ארז מלול: בסדר, נכון

נתן אלנתן: אתה לא צריך אותי בשביל

נתן אלנתן:  אתה צריך חוות דעת משפטית של יו"ר הוועדה באותו מקום, או משהו כזה, שיגיד את זה, ונגמר הסיפור

ארז מלול: המסר הובהר

תומר רוזנר: ועדה מחוזית

נתן אלנתן: מחוזית, מקומית, מרחבית

ארז מלול: כבוד היועץ המשפטי

תומר רוזנר: כן, אנחנו נעבור לנושאים שיתוקנו בנוסח

נתן אלנתן: אני רק לא עניתי ליוראי

נתן אלנתן:  אנחנו עדיין, כרגע אנחנו לא דנים בנושא הזה ועדיין שום דבר לא נסגר

נתן אלנתן:  זאת אומרת, אנחנו עוד נמצאים בשיחה ויהיה לנו דיון על הנושא הזה

נתן אלנתן:  יש סיבות טובות לכל דבר ועניין

נתן אלנתן:  זה לא סתם מתוך גחמה או משהו

נתן אלנתן:  ובסופו של דבר, כשנגיע לדיון ואחרי שנסגור את הדברים עם יושב-הראש, אנחנו גם נציג אותם וגם נענה על מה שאנחנו כן מסכימים ולא מסכימים ולמה אנחנו לא מסכימים

נתן אלנתן:  תקבלו את זה אז תקבלו, לא תקבלו אז לא תקבלו

יוראי להב-הרצנו: אנחנו נחושים להעביר את החקיקה הזאת

יוראי להב-הרצנו:  רק תן משפט

ארז מלול: אנחנו בלחץ של זמן

נתן אלנתן: אתם מחליטים

נתן אלנתן:  אני לא מחליט

ארז מלול: העלית את הנקודה

ארז מלול:  אין לנו זמן

ארז מלול:  אין לנו זמן

ארז מלול:  תשמע, אני יודע מה אני אומר

ארז מלול:  תתחילו בהקראה

נתן אלנתן: אני אדבר איתך אחר כך, אם אתה רוצה

תומר רוזנר: כן

תומר רוזנר:  הסעיף הראשון הוא הסעיף של השלט

תומר רוזנר:  פה נעשו שני תיקונים

תומר רוזנר:  בעקבות החלטת הוועדה בעצם הושמט הצורך בטעמים שיירשמו וכן נוסף הנושא של אירוע חירום אזרחי כסיבה שמאפשרת

תומר רוזנר:  אני מבקש להקריא

רעות בינג: אז הוספנו בסוף הסעיף "או עקב אירוע חירום אזרחי כהגדרתו בסעיף 90א לפקודת המשטרה (נוסח חדש), תשל"א-1971"

תומר רוזנר: כלומר, גם בסיטואציה הזאת, אם יש בעיה של דלילות אוכלוסין אפשר יהיה לקבוע דרכי פרסום נוספות של השלט

תומר רוזנר:  אוקיי? אנחנו נעבור לסעיף 2, שעניינו בהוראות המיוחדות שנוגעות לרישוי המקוצר של מרחבים מוגנים

תומר רוזנר:  כפי שאמר יושב-הראש, אחד הדברים זה הנושא של הסכמה שבשתיקה של גורמים מאשרים, הסמכה של שר הפנים לקבוע מה מותר ומה אסור למהנדס הרשות או לרשות הרישוי לדרוש כתנאי להיתר

תומר רוזנר:  ופה אנחנו נדגיש שהקביעה של שר הפנים בתקנות אמורה לגבור גם אם קיימות הסמכות בתוכניות לרשות הרישוי או למהנדס הוועדה לדרוש תנאים מסוימים

תומר רוזנר:  התקנות שייקבעו אמורות לגבור עליהן ולבטל את אותם תנאים, ככל שלא יותרו על ידי שר הפנים בתקנות

תומר רוזנר:  ובהקשר הזה צריך לבדוק באמת אם צריך הוראה מיוחדת שהתקנות האלה יגברו גם על תוכניות שקדמו להן

תומר רוזנר:       והנושא הנוסף פה הוא שלא תידרש הסכמה של רשות מקרקעי ישראל ולא יידרש תשלום על ידי רשות מקרקעי ישראל

תומר רוזנר:  וכן ייקבעו תקנות, כפי שנאמר, אם תראו את זה גם בהוראות התחילה שבהמשך, התקנות האלה שעניינן כל ההליך הזה של קבלת האישור או האישור שבשתיקה של הגורמים המאשרים

תומר רוזנר:  זה דורש הכנת תקנות מפורטות שיסדירו את כל ההליך בצורה מאוד-מאוד הדוקה ומסודרת, כדי שהוא יעבוד

תומר רוזנר:  ולכך מבקשת הממשלה זמן של שלושה חודשים, לצורך התקנת אותן תקנות

תומר רוזנר:  שוב, התקנות הן יהיו בסמכות שר הפנים

תומר רוזנר:  אז נעבור להקראה

רעות בינג: ורק עוד משהו שנוסף לסעיף זה באמת החלה של כל ההוראות של הסעיף גם על התוספת של ה-3 מטר באזורי עימות, שעליה גם נדבר בהמשך

תומר רוזנר: והוראה קריטית שהיא חשובה, וכבר אנחנו יודעים היום שבעצם מקשה על הקמת מרחבים מוגנים בפטור מהיתר – ההסדר הזה של אישורי הגורמים המאשרים יחול גם על עבודות בפטור מהיתר

תומר רוזנר:  זאת אומרת, זו תהיה, אנחנו מקווים שזה יסיר חסם מאוד משמעותי שכרגע מונע מאנשים רבים לפעול בהליך הפטור כי הם ממתינים לאישורים של כל מיני גופי תשתית ואחרים כדי לבצע את העבודה

רעות בינג: אז אני עוברת רגע מהר על התיקונים

רעות בינג:  בעמוד 2 הורדנו את האפשרות של מהנדס הוועדה גם להגיש בקשה, והבהרנו שזה רק בעצם מענה לפנייה של מבקש ההיתר או מי מטעמו

רעות בינג:  בעמוד 3 הבהרנו שנוהל הפנייה לגורמים המאשרים, נוהל הפנייה שהם מפרסמים, הוא כפוף לתקנות

רעות בינג:  כמובן, יש כאן טעות לפי סעיף קטן (ב), שעוד מעט נעבור על הסעיף

רעות בינג:  הורדנו את הנושא של ההנחיות

רעות בינג:  ובעצם אפשר לפרסם בנוהל רק דברים שנדרשים לפי דין

רעות בינג:  אני מקריאה את סעיף קטן (ב)

רעות בינג:      [היו"ר יעקב אשר]     

נתן אלנתן: רעות, אני רק אעצור אותך עם הערה מהותית

נתן אלנתן:  אני חושב שזה מקובל, התבקשנו גם על ידי גורמים בממשלה

יעקב אשר: גורמים בממשלה

נתן אלנתן: כן, אני חושב שזו הייתה הכוונה

נתן אלנתן:  אנחנו דיברנו על הייעוץ המשפטי

נתן אלנתן:  בעצם, גורם מאשר כפוף לתקנות שיותקנו על ידי שר הפנים – זה בסדר

נתן אלנתן:  אבל בפסקה א' כתוב שפרטי המידע, הנוהל שאותם גורמים יפורסמו, זה מסמכים והאישורים הנדרשים לפי דין

נתן אלנתן:  עלתה טענה שעלול להשתמע מהחוק שהתקנות ששר הפנים יכול להתקין גוברות על הוראות דין

תומר רוזנר: ולכן?     

יעקב אשר: חס וחלילה

נתן אלנתן: כי לא הייתה הכוונה בתקנות, אנחנו מבהירים, אני לא יודע אם צריך לתקן בנוסח אבל גם להרגיע – לא הייתה כוונה ששר הפנים בתקנות יגבר על הוראות שנקבעו בדין

יעקב אשר: ואיך תגדיר את זה?     

נתן אלנתן: ייתכן שנצטרך לתקן משהו בנוסח

נתן אלנתן:  אני מתלבט

נתן אלנתן:  אבל בסדר, אחרי זה

יעקב אשר: לא, אז אני רוצה

יעקב אשר:  כי אנחנו נסמיך בהצבעה גם את התיקונים

תומר רוזנר: אם יהיה צורך

יעקב אשר: אם יהיה צורך

יעקב אשר:  הלאה, רעות

רעות בינג: אז אני מקריאה את סעיף קטן (ב):              

תומר רוזנר:  אני חושב רק פה להוסיף את המענה או היעדר המענה, כן? אנחנו נחשוב איך לנסח את זה, אבל זה צריך להיות

תומר רוזנר:  ברור שכמובן גם היעדר המענה נחשב כתשובה לצורך העניין

יעקב אשר: כן, אבל זה צריך להיות גמור ומנוסח

תומר רוזנר: כן, כן

תומר רוזנר:  זה יהיה מנוסח, אל תדאג

יעקב אשר: אוקיי

רעות בינג: בסעיף קטן (ד), הסעיף שמתייחס לפטור מהסכמה, בעצם מהצורך בהסכמה של רשות מקרעי ישראל ומתשלום, חידדנו שהפטור הזה חל בהקמת מרחב מוגן שהוא מרחב מוגן דירתי או מרחב מוגן קומתי לדירות מגורים כמשמעותם לפי חוק ההתגוננות האזרחי תשי"א-1951, או שהוא מרחב במבנה המשמש לצורכי ציבור כהגדרתם בסעיף 70ב(א)(3)

רעות בינג:  שם יש הגדרה של צורכי ציבור

יעקב אשר: רגע

יעקב אשר:  כן, בבקשה

מאיר כהנא: מירי כהנא, רשות מקרקעי ישראל

מאיר כהנא:  אני מציינת שוב בהמשך לדיון הקודם, נכון שהוספתם את התוספת שמציינת שזה מגורים ומבני ציבור

מאיר כהנא:  יחד עם זאת, מאחר והרציונל של התיקון הזה זה הסרת חסמים, ברגע שכתוב שלא נדרשת ההסכמה שלנו, אז התוספת על התשלום היא פשוט מיותרת

מאיר כהנא:  אם לא נדרשת ההסכמה, למה צריך - - -     

יעקב אשר: אני אגיד לך את האמת

יעקב אשר:  היה לי הרבה חלקים בדיון שחשבתי שאולי הם מיותרים

יעקב אשר:  אבל כשראיתי כמה אתם שואלים, איזה עשר פעמים, אז אני מתחיל לחשוב שכנראה זה לא מיותר

תומר רוזנר: דנו בזה כבר

יעקב אשר: בסדר, תומר, תן לי

יעקב אשר:  כן

מאיר כהנא: היא מיותרת מכיוון שהסמכות לקבוע תשלום והיעדר תשלום היא סמכות של מועצת מקרקעי ישראל

מאיר כהנא:  היא לא סמכות שצריכה להיות קבועה בחוק

מאיר כהנא:  ולכן, ומאחר והתכלית של החוק הוא הסרת חסם, ברגע שלא צריך את ההסכמה שלנו אנחנו לא חסם

מאיר כהנא:  אז למה צריך להוסיף את הסעיף הזה שזה לא דורש תשלום

מאיר כהנא:  הרציונל הוא שלא יהיה חסם

יעקב אשר: כי יש לפעמים איזה משהו שאומר "אני מסכים, אבל תשלם"

יעקב אשר:  אוקיי, אנחנו מיצינו את הדיון הזה בישיבות הקודמות

יעקב אשר:  כן, רעות, הלאה

רעות בינג: סעיף קטן (ה), אני מקריאה

רעות בינג:  זה מתייחס לתוספת של ה-3 מטר:         וזה הסעיף שעכשיו אנחנו נעבור להקריא אותו

רעות בינג:  בעצם, מה שעשינו זה במקום להוסיף להגדרה את התוספת של חדר שירותים וחדר רחצה באזורי עימות, הוספנו בסעיפים המהותיים שמתייחסים להקלות שונות שניתנות למרחב מוגן, ככה שמובהר שאותן הקלות חלות גם על התוספת הזו

נתן אלנתן: רגע, רעות, על סעיף של הנחיות מרחביות מלפני

נתן אלנתן:  זה סעיף שאין בו שינוי בנוסח, רק חשוב לנו להגיד משהו לפרוטוקול

נתן אלנתן:  בעצם שר הפנים, כמו שנאמר, כמו שאדוני אמר, שר הפנים ייקבע בהקדם, בתוך כחודש, תקנות לעניין נושאים שלא יוכלו להיחשב כהנחיות מרחביות

נתן אלנתן:  בשלב הראשון זה יהיה לגבי ממ"דים, כן? כמו שאדוני ציין

נתן אלנתן:  מה שחשוב לנו להבהיר לפרוטוקול, לדעתי לא צריך לתקן את הנוסח אבל השאלה עלתה אז חשוב להגיד את זה, התקנות יוכלו לגבור גם על הנחיות מרחביות תקפות

נתן אלנתן:  אם היועץ המשפטי של הוועדה סבור אחרת אז כדאי להסמיך, ואני אגיד למה אני מעיר את זה

נתן אלנתן:  בחוק יש הוראה מפורשת של תקנות

תומר רוזנר: לא, אני חושב שאנחנו צריכים לומר שגם התקנות לפי הסעיף הזה וגם התקנות שייקבעו לפי הסעיפים הנוגעים לרישוי מקוצר והתנאים שמהנדס העיר כן יכול או לא יכול, גם הם צריכים להיקבע במפורש להוראות בפרק העוסק בסולם העדיפות בין התוכניות

תומר רוזנר:  שבשני המקרים האלה יהיה ברור שהתקנות יוכלו לגבור גם על תוכניות קיימות וגם על הנחיות מרחביות קיימות

נתן אלנתן: אז זהו, יש פה שני דברים

נתן אלנתן:  מה שכרגע תומר אמר, בוודאי שצריך להכניס לנוסח

נתן אלנתן:  אבל לגבי הנחיות מרחביות אנחנו התלבטנו, ואני אסביר טיפה יותר

נתן אלנתן:  החוק קובע שתקנות לא יכולות לסתור תוכנית תקפה

נתן אלנתן:  זו הוראה בחוק, כמו שעכשיו תומר ציין

נתן אלנתן:  מבחינתנו, בגלל שהנחיות מרחביות במעמד נמוך מתוכנית, אז תקנות יכולות לגבור על הנחיות מרחביות תקפות

נתן אלנתן:  זו עמדתנו, יכול להיות שהיא לא נקייה מספקות, אבל זו עמדתנו

תומר רוזנר: כדי להבהיר

נתן אלנתן: כן, אז כדאי להבהיר

נתן אלנתן:  אבל מה שתומר מציין זה עוד עניין שגם התקנות, התקנות ששם יש בהחלט הוראה מפורשת בחוק, גם הן - - -     

יעקב אשר: גם הן יהיו בעדיפות על תוכניות

תומר רוזנר: על תוכניות קיימות

תומר רוזנר:  על תוכניות עתידיות בוודאי הן גוברות

נתן אלנתן: זה ברור

תומר רוזנר: כן

יעקב אשר: אוקיי

יעקב אשר:  יתוקן?     

תומר רוזנר: כן, נוסיף את שתי ההוראות האלה בנוסח החוק

נתן אלנתן: וזה יהיה למען הסר ספק

נתן אלנתן:  בהנחיות מרחביות זה לא יהיה הסדר שלילי כי עמדתנו זה

תומר רוזנר: עמדתכם שזה תיקון מבהיר

נתן אלנתן: בדיוק

רעות בינג: אני בסעיף 5 בעמוד 4:         

גלעד ארדן: השאלה אם "שטח רצפה" זה המינוח המדויק?      

נתן אלנתן: זה מונח שכתוב בתקנות התכנון והבנייה

יעקב אשר: לא, זה גם היה לנו טוב, אני זוכר

תומר רוזנר: זה גם מופיע בחוק המקרקעין

יעקב אשר: לא רק זה, גם היה איזה משהו שראינו

נתן אלנתן: פעם תוכניות היו כתובות בצורה הזאת

נתן אלנתן:  אני ראיתי תוכניות ישנות בתל אביב שמדברים על שטח רצפה     

תומר רוזנר: בוודאי, כי זה חוק המקרקעין מדבר

גלעד ארדן: בתקנות כתוב - - -     

תומר רוזנר: לא משנה, אנחנו לא מדברים עכשיו

תומר רוזנר:  אנחנו מדברים על חוק, התקנות פחות מעניינות

תומר רוזנר:  חוק המקרקעין עוסק בשטח רצפה

תומר רוזנר:  זה מונח שעדיין לא קיים בחוק התכנון והבנייה

יעקב אשר: זה גם טוב פה, כי אני זוכר מהדיונים הקודמים

נתן אלנתן: כן, בגלל שמעבר לקיר של הממ"ד עצמו, 40 ס"מ, יצטרכו לתת עוד מרחב וקיר גבס וכל זה, אז שזה יהיה ברור

תומר רוזנר: שזה מעבר לשטח נטו

נתן אלנתן: לכן, אנחנו ביקשנו להבהיר שזה נטו

תומר רוזנר: כן, זו הבהרה מאוד חשובה כי שטח ברוטו של ממ"ד הוא יחסית גדול בגלל עובי הקירות וכולי, ולכן ההבהרה הזאת היא חשובה

רעות בינג: טוב

רעות בינג:  התיקון הבא הוא בסעיף שמתייחס לפיצויים

רעות בינג:  אני מקריאה אותו

רעות בינג:  עשינו ממש כמה תיקונים קטנים בעקבות הערות שעלו כאן

רעות בינג:  הם לא אמורים לקנות את המהות

נתן אלנתן: רק פה יש הערה מהותית מאוד – בסעיף קטן (ב), זה כבר בנוסח הממשלתי, "לא יראו קרקע כנפגעת שמטרתה היחידה היא קביעת הוראות לבניית מרחב מוגן בשטח שלא יעלה על" - אז צריך להוסיף שבאזורי עימות גם ה-3 מטר

נתן אלנתן:  גם פה בעצם, ככל שהתמ"א תתוקן, או תוכניות שדומות לה

תומר רוזנר: בהחלט

תומר רוזנר:  וגם שיפורי מיגון

נתן אלנתן: וגם שיפורי מיגון

תומר רוזנר: כן

תומר רוזנר:  אז צודק סגן ראש מטה התכנון, אנחנו צריכים לתקן את סעיף קטן (ב) ולהוסיף את שני הדברים האלה, שהתוכנית שמטרתה היחידה יכולה להיות לממ"דים, למרחב מוגן, לשיפורי מיגון או לתוספת הנוספת באזורי עימות

רעות בינג: טוב, התיקון הבא הוא בסעיף שנוגע לפטור מהיטל השבחה

רעות בינג:  כאן הוספנו את הנושא של תוספת השטח של שלושת המטרים

רעות בינג:  הוספנו גם אותה לסעיף הפטור מהיטל השבחה

רעות בינג:       אני אקריא

רעות בינג:  בעצם פיצלנו את זה לשלושה סעיפים קטנים, אז אני אקריא את (ב) ו-(ג)

רעות בינג:          בעקבות הערה שעלתה בדיון הבהרנו בסיפה של הסעיף שכמובן הפטור, אם מדובר בתוכנית שעיקרה בקביעת הוראות לבניית מרחב מוגן אבל יש בה עוד הוראות אחרות שלא נוגעות במישרין לבניית מרחב מוגן, הפטור מהיטל השבחה יחול רק על החלק שמתייחס למרחב המוגן או לשיפורי מיגון

יעקב אשר: לא, אני רוצה רק לתקן לגבי 24 חודשים

תומר רוזנר: בפסקה (2) של הפיצויים

רעות בינג: כן?     

תומר רוזנר: לגבי מה שכתוב "שנתיים"

רעות בינג: אוקיי

יעקב אשר: אני מציע לוועדה לעשות את זה שנתיים וחצי

יעקב אשר:  30 חודשים

נתן אלנתן: אתה שומע? הארכנו לשנתיים וחצי

בנימין ארדיטי: התוכנית המתקנת – במקום שנתיים זה שנתיים וחצי

שלום זינגר: תעשו הפקדה אבל, למה אישור? אישור לא תלוי בנו

נתן אלנתן: למה? זה תוכנית סמכות מקומית

שלום זינגר: לא בכל מקום

בנימין ארדיטי: זה רק קווי בניין

שלום זינגר: השאלה, אם זה תוכנית בסמכות מקומית אז אין בעיה

שלום זינגר:  תעשו את זה - - -     

תומר רוזנר: לא, לא

משה סולומון: תוכנית משנה זה מכל הסוגים

משה סולומון:  אגב, גם ארצית

תומר רוזנר: תוכנית בסמכות מקומית אין צורך

משה סולומון: אגב, לא, כתוב מפורשות – "תוכנית ארצית - - -     

יעקב אשר: טוב

נתן אלנתן: אם השינויים כל כך דרסטיים אז כנראה שלא יאשרו לכם אותם גם ככה

שלום זינגר: אתה לא יודע

שלום זינגר:  אז תכתוב שהתוכנית - - -     

יעקב אשר: אוקיי, אנחנו משאירים שנתיים וחצי בלי להתייחס

יעקב אשר:  הלאה

רעות בינג: תחילה

תומר רוזנר: לא, אז לפני התחילה אני רוצה להתייחס

תומר רוזנר:  אמנם זה כביכול לא על שולחן הוועדה אבל כן חשוב לנו לשמוע את התשובות

תומר רוזנר:  לגבי האפשרות שניתנת בתוכנית המתאר הארצית שנידונה בימים אלה במועצה הארצית לעשות תוכניות מפורטות

תומר רוזנר:  כפי שנאמר, יוצע למועצה הארצית להתאים את התהליך בהלימה למוצע כאן, שההליך יהיה באישור מתכנן המחוז או בהתייעצות עם יושב-ראש הוועדה המחוזית

תומר רוזנר:  נשאלה השאלה בוועדה לגבי - - -     

שלום זינגר: למה צריך את זה פה?     

יעקב אשר: למה זה גם וגם?     

תומר רוזנר: כן, כן

שלום זינגר: אם נותנים לך שם את שיקול הדעת, למה אתה צריך את זה פה? למה אתה עושה את זה - - -     

תומר רוזנר: כי זה שני דברים שונים

תומר רוזנר:  פשוט מאוד

שלום זינגר: לא, זה לא

תומר רוזנר: זה שני דברים שונים

שלום זינגר: אם אפשר לאשר את התוכנית בלי זה, אתם סתם מסבכים

שלום זינגר:  באמת, סתם מסבכים

תומר רוזנר: אם הוועדה המקומית מעוניינת לשלם פיצויים, היא לא חייבת - - -     

שלום זינגר: הוועדה המקומית מעוניינת לאשר - - -     

תומר רוזנר: אז בבקשה, שתעשה

משה סולומון: אבל היא לא יכולה בגלל המגבלה של תמ"א 40

משה סולומון:  מה זה "בבקשה, שתעשה"?     

תומר רוזנר: היא יכולה בהחלט

משה סולומון: היא לא הייתה רלוונטית אם תמ"א 40 לא הייתה מתוקנת בנושא הזה

משה סולומון:  ואז אתה צודק לגמרי – או שאני סופגת סיכון ל-197 או שאני נהנית מהפטור

משה סולומון:  אבל מרגע שהתמ"א לא מאפשרת לי להתגבר עליה - - -     

שלום זינגר: אז למה אתם שמים את זה פעמיים?     

תומר רוזנר: כי זה שני שיקולים שונים

תומר רוזנר:  מכל מקום - - -     

שלום זינגר: אתה רוצה שיותאם בדיוק אותו דבר

תומר רוזנר: התהליך הוא אותו דבר

תומר רוזנר:  השיקולים עשויים להיות שונים

יעקב אשר: השיקולים והסיכולים

תומר רוזנר: בדיוק

משה סולומון: אבל זה לא אפשרי

משה סולומון:  שוב, תמ"א 40 עכשיו מתוקנת

משה סולומון:  בדיוק היה אתמול דיון על הנקודה הזאת בוולנת"ע

משה סולומון:  התמ"א מתוקנת כך שלא ניתן לסטות ממנה לא בתוכנית מקומית, לא בתוכנית מחוזית, לא בכלל, ללא אישור של מתכנן המחוז

משה סולומון:  ואף נאמר, ותוך שימוש של יושב-ראש הוועדה בסמכותו למשוך תוכנית בכל מקרה, אפילו אם מתכנן המחוז כן אישר וחשב שזה נכון

משה סולומון:  מרגע שלא ניתן לסטות ממנה, ממילא לא לעניין חסינות מפני 197 ולא לעניין ללא חסינות מפני 197, אין יותר עולם שיקולים שהוא לא מוגבל ומנוטר על ידי מתכנן המחוז

יעקב אשר: תשובה

תומר רוזנר: אז התשובה, כפי שאמרתי, אני אחזור שוב בפעם השלישית

יעקב אשר: והאחרונה

תומר רוזנר: מדובר בשיקולים שונים

תומר רוזנר:  יכול להיות מצב שמתכנן המחוז ויושב-ראש הוועדה המקומית יחשבו שכן אפשר לאשר את התוכנית בכפוף לתשלום פיצויים

יעקב אשר: אוקיי, הלאה

נתן אלנתן: אז אני אגיד לך לגבי יושב-הראש, אני חושב שזה מיותר לכתוב את זה, כי גם ככה כל תוכנית מגיעה ב-109 ליושב-הראש - - -     

יעקב אשר: לא, לא

יעקב אשר:  אני רוצה לכתוב את זה

תומר רוזנר: מראש

יעקב אשר: דיברנו על זה

תומר רוזנר: לא בדיעבד

יעקב אשר: אני רוצה לכתוב את זה

יעקב אשר:  בדיוק

נתן אלנתן: ההיפך

נתן אלנתן:  זאת אומרת, זה יותר חזק כי זה שתי תחנות

תומר רוזנר: אז יהיו שלוש

משה סולומון: יהיו שלוש עם התייעצות - - -     

יעקב אשר: תחנה אחת היא לא תחנה כי היא עוברת אוטומטית מול רשות מקומית

תומר רוזנר: אני רוצה להתייחס רק - - -     

יעקב אשר: יש דברים דקלרטיביים שאתה צריך לעשות

נתן אלנתן: 109 זה לא אוטומטי

נתן אלנתן:  בודקים

יעקב אשר: כן, כן

יעקב אשר:  זה הופך להיות

תומר רוזנר: זה נשאר

נתן אלנתן: מקבלים הערות

תומר רוזנר: ההליך הזה נשאר

יעקב אשר: לא פגענו בהליך הזה

תומר רוזנר: אני רוצה להתייחס לנקודה שעלתה - - -      

נתן אלנתן: לכן יושב-הראש קיים

תומר רוזנר: אני רוצה להתייחס לנקודה שעלתה בישיבה הקודמת ולא ניתן לה מענה

תומר רוזנר:  זה לגבי תוכניות קודמות, למשל בנושא של התחדשות עירונית, שקבעו הגבלות לפי סעיף 78 לחוק התכנון והבנייה, שמאפשרות בעצם להגביל - - -     

יעקב אשר: דיברנו על זה

תומר רוזנר: לא, לא ניתנה תשובה

תומר רוזנר:  בהנחה שעלתה השאלה מה קורה עם הגבלות שיש בהן, שעלולות לסכן את מימוש התוכנית הארצית כפי שתאושר

תומר רוזנר:  אני מבקש ממינהל התכנון, אם אתם יכולים להשיב על השאלה הזאת

אפרת ברנד: כן, אז כפי שנאמר פה, התמ"א כרגע קובעת הוראה שניתן לשנות את תוכנית המתאר הארצית רק בתוכנית שעיקרה מיגון, שבאמת קיבלה את אישור מתכנן המחוז

אפרת ברנד:  אתמול בוולנת"ע גם ניתנה המלצה כדי לייצר הלימה מול החוק, לקבוע שאישור מתכנן המחוז יינתן לאחר התייעצות עם יושב-ראש הוועדה המחוזית

אפרת ברנד:  בכל מה שנוגע לתוכניות להתחדשות עירונית, מכיוון שהתוכנית להתחדשות עירונית שאיננה תוכנית שעיקרה מרחב מוגן, לא תוכל לשנות את התמ"א

אפרת ברנד:  אז ממילא גם לא ניתן לקבוע תנאים לפי סעיף 78

אפרת ברנד:  מכיוון שלא ניתן במסגרת מגבלות לפי 78 לייצר מגבלות שהתוכנית לא יכולה לייצר לאחר אישורה

אפרת ברנד:  והדברים נכונים גם לגבי 78, שנערך קודם לאישור התמ"א

אפרת ברנד:  מכיוון שהתמ"א לא קובעת הוראת מעבר לגבי תוכניות עבר, אז למעשה תוכנית התחדשות עירונית, גם אם היא הופקדה לפני התמ"א, לא תוכל לייצר מגבלות על הקביעות של התמ"א

אפרת ברנד:  ולכן, גם 78, ככל שנקבע לפני, למעשה לא יוכל להגביל הקמת ממ"דים מכוח התמ"א

אפרת ברנד:      אני אגיד שבמסגרת בדיקה שעשינו מול המחוזות נאמר לנו שגם כיום לא מייצרים מגבלות במסגרת 78 על הקמת ממ"דים

אפרת ברנד:  אז אני לא יודעת אם קיימות היום מגבלות, אבל זה יחול גם על 78

יעקב אשר: זה נקודה מאוד חשובה

תומר רוזנר: חשוב מאוד

תומר רוזנר:  הנקודה השנייה, שהיא בעצם הערה יותר מאשר שאלה, גם שמתייחסת להוראה הזאת שבתוכנית המתאר הארצית

תומר רוזנר:  ההוראה מדברת על זה שתוכניות מפורטות לא יאושרו, אלא אם כן קיבלו את אישור מתכנן המחוז וכולי

תומר רוזנר:  והשאלה שרצינו לשאול בהקשר הזה היא מדוע זה לא חל גם על שלב ההפקדה, כדי שלא ייווצר מצב שבו - - -     

אפרת ברנד: אז זו הערה נכונה

אפרת ברנד:  כמובן שאם אי אפשר לאשר גם לא נכון להפקיד

אפרת ברנד:  גם מבחינה תהליכית וגם בכלל, ולכן אנחנו נציע במועצה הארצית שאישור מתכנן המחוז יינתן גם להפקדה

אפרת ברנד:  וזה ממילא גם לא יאפשר קביעת תנאים לפי 97-98

תומר רוזנר: אוקיי

יעקב אשר: טוב

יעקב אשר:  ההבהרה הובהרה

תומר רוזנר: אנחנו עוברים עכשיו לסעיף התחילה

רעות בינג: עמוד 6, סעיף 9

רעות בינג:  זה סעיף שמתייחס למה שדובר מקודם על התנאי של התקנת תקנות

רעות בינג:           כאן מדובר כמובן על התקנות שנוגעות לפרוצדורה במתן מענה על ידי אותם גורמים מאשרים

רעות בינג:  טוב, סעיף 10, סעיף התחולה, רק הבהרנו שההוראה שמתייחסת לתחולה היא נוגעת גם לסעיף החדש שהוספנו בסעיף 200 – סעיף קטן (ג)

רעות בינג:  והוספנו, בעקבות הערה שעלתה בדיון, בפסקה (1) – "לעניין פסקה זו יראו הליך לפי סעיף 106(ב) לחוק העיקרי כהפקדה;"     

תומר רוזנר: זה לגבי האמירה שיש תוכניות שכבר נמצאות בתהליך, שבעצם מתאפשר להם לחזור צעד אחורה ולקיים הליך לפי סעיף 106(ב) לחוק אם יחפצו בכך, כדי להתייחס לשינויים שנעשו בחקיקה

רעות בינג: סעיף 11, זה סעיף הוראת השעה

רעות בינג:  זה סעיף שבעצם מקנה לשר הפנים, מרחיב את הסמכות שלו גם לעניין תקנות לפי סעיף 145, שזה היתר בדרך מקוצרת, וגם בתקנות לפי סעיף 145ג, ששם מדובר על עבודות שפטורות מהיתר

רעות בינג:  אז כאן בעצם הסמכות שלו הורחבה על ידי הקלת התנאים

רעות בינג:  הוראת השעה תחול בתקופה של שנתיים – זה שינוי מהדיון הקודם

רעות בינג:  ואני מקריאה את פסקה (2) שנוספה בעקבות הערות שעלו בדיון הקודם ביחס לסעיף הפטור:         שהכוונה, כמובן, זה לאפשר לשר הפנים להרחיב את מבני ציבור, שיוכלו לחסות תחת הפטור

רעות בינג:  סעיף 12 זה הוראות מעבר שמתייחסות לסעיפים שהקראתי מקודם, שמבהירות שכל בקשה להיתר שכבר הוגשה ונקלטה לפי התנאים המקלים, שעליהם דיברנו, או עבודות שהחלו לפי התנאים המקלים לעניין הפטור, אז בעצם יוכלו להמשיך בהם אפילו אם חלפו אותן שנתיים

תומר רוזנר: זהו, סיימנו

יעקב אשר: אוקיי, מי רוצה לומר משהו?     

יוסף עטאונה: אני רוצה להגיד דווקא לגבי הוראת השעה, לגבי ה- "סעיף 145(א)(3), בסופו יבוא "אולם לעניין עבודות שמבצעת המדינה או רשות מקומית, לצורך הקמת מרחב מוגן במבנה ציבור קיים במגרש שמשמש לצורכי ציבור, שלא יעלה על השטח שנקבע" – אני מדבר, זה בדיוק בתי הספר של החברה הבדואית

יוסף עטאונה:  אבל, שנייה

יעקב אשר: כן, כן

יעקב אשר:  רציתי לסכם את העניין הזה

יעקב אשר:  על העניין שלך

יוסף עטאונה: אה, בסדר

יוסף עטאונה:  בבקשה

יעקב אשר: אני רוצה לסכם בשני דברים

יעקב אשר:  קודם כול, אני רוצה להצביע

יעקב אשר:  אבל לפני ההצבעה, במילה אחת

יעקב אשר:  בדברים שאתה אמרת וחוזר ואומר בחוק, קודם כול אני אומר, אני קורא, אני מוכן מבחינתי לעשות פגישה עם שר הפנים ועם הגורם בממשלה שאחראי על ההסדרה של העניין הזה בשביל למצוא את הפתרונות

יעקב אשר:  אני חושב, מה שנאמר כאן בישיבה כשלא הייתי גם על ידי היועץ המשפטי, שאם יש מבנים שהמדינה הקימה אותם, והקימה אותם כנראה בהיתר בצורה כזו או אחרת - - -     

תומר רוזנר: או כדין

תומר רוזנר:  לא משנה אם בהיתר או לא

יעקב אשר: או כדין

יעקב אשר:  אז לא צריך בשביל זה חקיקה כדי להלביש על זה את התקנות

יעקב אשר:  וזה, אני מבקש שייבדק העניין הזה

יעקב אשר:  אבל לגבי העקרון, יוסף, אבל תן לי רגע

יוסף עטאונה: אבל אני אמקד אותך

יוסף עטאונה:  תאמין לי, אנחנו באותו כיוון

יעקב אשר: לא, מה אתה רוצה? לתקן פה משהו

יעקב אשר:  אין פה מה

יעקב אשר:  אתה אומר "זה יכול לחול על זה", זה מה שאני אומר

יוסף עטאונה: זה בדיוק

יעקב אשר: אבל זה מה שאני מנסה לומר

יעקב אשר:  אני אומר שאם זה יכול לחול אז יכול להיות שזה יפתור קודם כול את בעיית המקומות הציבוריים, איפה שהילדים נמצאים

יעקב אשר:  שזה הדבר הכי חשוב

יעקב אשר:  ואני אומר גם לסוגייה עצמה, אני מוכן, אמרתי לך, לעשות ישיבה עם שר הפנים, עם הגורמים האחראיים בעניין הזה, ולמצוא פתרונות

יעקב אשר:  ברור לי שיימצאו פתרונות למעלה

יעקב אשר:  מינהל התכנון ומטה התכנון ימצאו את הדרך שלהם

יעקב אשר:  זה דבר אחד

יעקב אשר:  אוקיי, אז אנחנו נעבור להצבעה

תומר רוזנר: בכפוף לתוספות ולשינויים שנשמעו בדיון הזה

יעקב אשר: שנשמעו כאן בדיון על ידי היועצים המשפטיים, ויוטמעו בנוסח

יעקב אשר:  אם כך, אז אני מעלה להצבעה - - -     

תומר רוזנר: ובכפוף לפיצול, כמובן

קריאה: זה עולה היום במליאה?     

יעקב אשר: ובכפוף לפיצול

יעקב אשר:  כן, כן

יעקב אשר:  הצעת חוק תכנון ובנייה (תיקון מס' 149 והוראת שעה – חרבות ברזל), התשפ"ד-2023, מ/1681

יעקב אשר:  מי בעד?     

תומר רוזנר: למעט סעיף 6

יעקב אשר: למעט סעיף 6 שיפוצל במליאה

יעקב אשר:  מי בעד?     

יוסף עטאונה: על פיצול אתה מצביע?     

תומר רוזנר: לא, לא

תומר רוזנר:  רגע

ארז מלול: הצבענו קודם

ארז מלול:  זה על החוק

ארז מלול:  אתה נגד

ארז מלול:  יוסף, אתה צריך להיות נגד

תומר רוזנר: שנייה, שנייה

יעקב אשר: על החוק עצמו

תומר רוזנר: ההצעה היא על סעיפי החוק עצמם

יעקב אשר: 3 בעד

יעקב אשר:  מי נגד? מי נמנע?     

יעקב אשר: בעד – 3 

יעקב אשר: נמנעים – 0 

יעקב אשר: אני קובע שההצעה אושרה

ארז מלול: אני מודה ליושב-הראש, באמת, על המהפכה שהוא עושה בדבר הזה ובכל הדברים

יעקב אשר: ואנחנו נמשיך הלאה בעבודה שלנו המשותפת

יעקב אשר:  אני באמת רוצה להגיד תודה למשרדי הממשלה השונים – משרד המשפטים, מינהל התכנון, רשות מקרקעי ישראל, וכמובן מרכז השלטון המקומי

יעקב אשר:  אנחנו נמשיך את עבודתנו למען עם ישראל

יעקב אשר:       תודה רבה

יעקב אשר:  הישיבה נעולה